Παρί Μπασκετμπόλ

Η Παρί Μπασκετμπόλ (γαλλικά: Paris Basketball) είναι γαλλικός επαγγελματικός σύλλογος καλαθοσφαίρισης, με έδρα το Παρίσι. Η ομάδα αγωνίζεται στην Προ Α, που είναι η πρώτη κατηγορία καλαθοσφαίρισης στην Γαλλία και στην Ευρωλίγκα σε διασυλλογικό επίπεδο.

Ο σύλλογος ιδρύθηκε το 2018 από τον Ντέιβιντ Καν και τον Έρικ Σβαρτς. Η έδρα της ομάδας είναι η Αρένα Adidas. Τρία χρόνια μετά την ίδρυση της, η Παρί κέρδισε για πρώτη φορά την άνοδο της στην πρώτη κατηγορία το 2021. Το 2024, ο σύλλογος κατέκτησε τα πρώτα τρόπαια στην ιστορία του, το Λίντερς Καπ Γαλλίας και το Γιούροκαπ της σεζόν 2023–24.

 Ιστορία 
Ο σύλλογος ιδρύθηκε ως μέρος ενός πρότζεκτ με πρωτεργάτη τον πρώην διευθυντή των Μινεσότα Τίμπεργουλβς του NBA, Ντέιβιντ Καν, με στόχο να υπάρξει ένας σύλλογος καλαθοσφαίρισης στο κορυφαίο εγχώριο και ευρωπαϊκό επίπεδο με έδρα το Παρίσι. Τον Ιούλιο του 2018, ανακοινώθηκε η ίδρυση της ομάδας. Κατά τα αποκαλυπτήρια της Παρί, ο στόχος που ορίστηκε για επίτευξη, ήταν η ομάδα να βρίσκεται στην κορυφαία διασυλλογική διοργάνωση της Ευρώπης, την Ευρωλίγκα, μέχρι το 2022. Η Παρί δήλωσε κατ'ευθείαν συμμετοχή στην δεύτερη κατηγορία καλαθοσφαίρισης της Γαλλίας, την Προ Β, καθώς αγόρασε την σχετική άδεια συμμετοχής από την Γερ-Τουλόν Βαρ Μπασκέτ, το επαγγελματικό τμήμα της οποίας κήρυξε χρεωκοπία λόγω οικονομικών δυσκολιών.

Την σεζόν 2020–21, η Παρί τερμάτισε στην δεύτερη θέση του πρωταθλήματος της Προ Β, κερδίζοντας έτσι τον προβιβασμό της στην Προ Α για πρώτη φορά στην ιστορία της. Κατά την διάρκεια της ίδιας σεζόν, ο ράπερ, Σεκ Γουές, αγωνίστηκε με την φανέλα της Παρί για τρία παιχνίδια ως αναπληρωματικός.

Η Παρί έκανε το ντεμπούτο της σε επίσημη διασυλλογική διοργάνωση την σεζόν 2022–23, όταν και επιλέχθηκε για να αγωνιστεί στο Γιούροκαπ εκείνης της περιόδου. Την επόμενη σεζόν, πάλι στο Γιούροκαπ, η Παρί έκανε το καλύτερο ξεκίνημα της σε διασυλλογική διοργάνωση, αφού με το πέρας του πρώτου γύρου είχε ρεκόρ 12 νικών και μόλις μιας ήττας.T.J. Shorts, Paris: 'We feel like nobody can stop us', euroleaguebasketball.net, 25 Δεκεμβρίου 2023

Στις 18 Φεβρουαρίου 2024, η Παρί κατέκτησε τον πρώτο τίτλο της ιστορίας της, το Λίντερς Καπ Γαλλίας, νικώντας στον τελικό την Ναντέρ 92 με 90–85, ενώ στον ημιτελικό είχε αποκλείσει την πρωταθλήτρια Γαλλίας, Μονακό με 93–98. Στην κανονική διάρκεια του πρωταθλήματος τερμάτισε στην δεύτερη θέση της κατάταξης, περνώντας στα πλέι-οφ όπου έφτασε ως τους τελικούς, χάνοντας τον τίτλο από την Μονακό.

Στις 12 Απριλίου, η Παρί κατέκτησε τον πρώτο της ευρωπαϊκό τίτλο, το Γιούροκαπ της σεζόν 2023–24, νικώντας στη σειρά των τελικών την επίσης Γαλλική Μπουργκ, ενώ παράλληλα κέρδισε το δικαίωμα να αγωνιστεί στην Ευρωλίγκα της επόμενης σεζόν για πρώτη φορά στην ιστορία της.

 Έδρα 
Ως πρώτη έδρα της Παρί, επιλέχθηκε να είναι το Κλειστό Γήπεδο Ζωρζ Καρπεντιέ, χωρητικότητας 5.000 θέσεων. Αγωνίστηκε στο συγκεκριμένο γήπεδο μέχρι τις 11 Φεβρουαρίου του 2024, όταν ο σύλλογος μετακόμισε στο νεόκτιστο Πορτ ντε λα Σαπέλ Αρένα (Αρένα Adidas) που βρίσκεται στην γειτονιά Κουαρτιέ ντε Σαπέλ του Παρισιού. Το γήπεδο χωρητικότητας 8.000 θέσεων κατασκευάστηκε στο πλαίσιο των Ολυμπιακών Αγώνων του 2024 που διοργανώθηκαν στο Παρίσι και σε αυτό θα διεξήχθησαν τα αγωνίσματα της αντιπτέρισης και της ρυθμικής γυμναστικής, ενώ στους Παραολυμπιακούς Αγώνες διεξήχθησαν σε αυτό το γήπεδο τα αγωνίσματα της αντιπτέρισης και της άρσης βαρών.

Το γήπεδο εγκαινιάστηκε στις 11 Φεβρουαρίου του 2024, με τον αγώνα της Παρί με την Ολιμπίκ Σεντ Κουεντάν για το Γαλλικό Πρωτάθλημα, με την γηπεδούχο να αναδεικνύεται νικήτρια με 87–65.

 Τίτλοι 
 Εγχώριες διοργανώσεις 
Πρωτάθλημα Γαλλίας

Νικήτρια (1): 2024–25
Φιναλίστ (1): 2023–24

Κύπελλο Γαλλίας

Νικήτρια (1): 2024–25

Λίντερς Καπ Γαλλίας
Νικήτρια (1): 2023–24

Προ Β
Φιναλίστ (1): 2020–21

 Διασυλλογικές διοργανώσεις 
Γιούροκαπ 
Νικήτρια (1): 2023–24

 Στατιστικά ανά σεζόν 
 Πρωταθλητές Φιναλίστ Θέση playoffΔΠΔεν προκρίθηκε
 Παρί Μπασκετμπόλ Σεζόν Βαθμίδα Πρωτάθλημα ΘέσηΑ Ν Η Νίκη%PlayoffsΚύπελλο ΓαλλίαςΆλλες διοργανώσειςΕυρωπαϊκές διοργανώσειςΠροπονητής2018–192Προ Β11η341618.471ΔΠΓύρος των 64Προημιτελικά LNB Pro B Leaders CupΔΠΖαν-Κριστόφ Πρατ2019–202Προ Β10η231112.478ΔΠΓύρος των 32Προημιτελικά LNB Pro B Leaders Cup 2020–21 2 Προ Β 2η  34 23 11 .676N/AΓύρος των 64ΗμιτελικάLNB Pro B Leaders Cup2021–221Προ Α15η341321.382ΔΠΠροημιτελικάN/A2022–231Προ Α9η341618.471ΔΠΓύρος των 32ΔΠΛίντερς Καπ ΓαλλίαςΠροημιτελικάΓιούροκαπΓουίλ Γουίβερ2023–241Pro A2η34277.794ΕπιλαχώνΓύρος των 64 ΝικήτριαΛίντερς Καπ ΓαλλίαςΝικήτρια
ΓιούροκαπΤουόμας Ίσαλο2024–251Pro A1η30237.767ΝικήτριαΝικήτριαΠροημιτελικάΛίντερς Καπ ΓαλλίαςΠροημητελικάΕυρωλίγκαΤιάγκο Σπλίτερ

 Παίκτες 

 Τρέχον ρόστερ 

 Διακεκριμένοι παίκτες 

 Προπονητές 
+Θ.ΌνομαΑπόΈως1 Ζαν-Κριστόφ Πρατ201820222 Γουίλ Γουίβερ202220233 Τουόμας Ίσαλο202320244 Τιάγκο Σπλίτερ2024σήμερα

 Παραπομπές 

 Εξωτερικοί σύνδεσμοι 
Επίσημη ιστοσελίδα 

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2018
Κατηγορία:Σύλλογοι της Ευρωλίγκα ανδρών